als_Latn dik_Latn sag_Latn
Anthony Martial nuk po gjen hapësira në skuadrën e Jose Mourinhos.
Sulmuesi francez ka luajtur shumë pak këtë sezon me Manchester Unitedin dhe për këtë ai ka shprehur pakënaqësi.
Situatën e 21-vjeçarit është duke e përcjellë nga afër Sevilla e cila i ka kërkuar Unitedit që ta lejojë lojtarin të kalojë në formë huazimi në klubin andaluzian
Sipas agjentit të tij Philippe Lamboley, Martial është duke e konsideruar ofertën e Sevillas dhe ekziston mundësia që ai të kalojë në Spanjë për këto gjashtë muaj.
“E kemi parasysh ofertën e Sevillas dhe jemi duke menduar për të”, ka thënë Lamboley për ABCdeSevilla.
“Sevilla është një klub shumë i mirë dhe pozicionohen lartë në tabelën e La Ligës, luajnë në Ligën e Kampionëve dhe kanë një trajner të mrekullueshëm. Kjo është gjitha çka mund t’iu them tani për tani”, ka përfunduar agjenti i lojtarit.
Martial i është bashkuar Unitedit në verën e vitit 2015 nga skuadra franceze Monaco.
als_Latn als_Latn als_Latn als_Latn als_Latn als_Latn als_Latn